**Ο Όμιλος ΗΡΑΚΛΗΣ εγκαινίασε τη νέα σύγχρονη μονάδα έτοιμου σκυροδέματος στο Ηράκλειο Κρήτης**

Έχοντας ως όραμα να αποτελεί παράγοντα ανάπτυξης και ευημερίας για την κοινωνία, την εθνική οικονομία αλλά και την πράσινη ανάπτυξη της χώρας, μέσα από τους ανθρώπους του, το επενδυτικό του πλάνο, τις λύσεις  που προσφέρει αλλά και τις εγκαταστάσεις του, ο **Όμιλος ΗΡΑΚΛΗΣ** εγκαινίασε την Τρίτη 28 Μαΐου, τη **νέα μονάδα έτοιμου σκυροδέματος στο Ηράκλειο της Κρήτης**.

Πρόκειται για μία σύγχρονη μονάδα, η οποία θα εξυπηρετεί τις ανάγκες του Νομού, διαθέτοντας λύσεις προστιθέμενης αξίας που καλύπτουν όλες τις εφαρμογές στον τομέα των κατασκευών και συνδυάζουν την καινοτομία με την αειφορία , όπως η «πράσινη» σειρά σκυροδέματος ECOPact με χαμηλό ανθρακικό αποτύπωμα.

Ο Υπουργός Επικρατείας, κ. Άκης Σκέρτσος  επισκέφθηκε τη νέα μονάδα του Ομίλου ΗΡΑΚΛΗΣ στη Βιομηχανική Περιοχή Ηρακλείου, σημειώνοντας ότι πρόκειται για μία μονάδα που «*τροφοδοτεί την ανάπτυξη στην Κρήτη, στον κατασκευαστικό και όχι μόνο κλάδο*», ενώ συμπλήρωσε ότι «*αυτή η νέα μονάδα, σταδιακά θα έχει όλο και λιγότερο ανθρακικό αποτύπωμα,  άρα με αυτό τον τρόπο στηρίζουμε την απασχόληση, στηρίζουμε τις επιχειρήσεις, αλλά στηρίζουμε και την πράσινη μετάβαση του νησιού της Κρήτης στη νέα εποχή*».

Στην εκδήλωση των εγκαινίων παραβρέθηκαν ο Περιφερειάρχης Κρήτης, κ. Σταύρος Αρναουτάκης, ο Υφυπουργός Ανάπτυξης, κ. Μάξιμος Σενετάκης, ο Βουλευτής Ν. Ηρακλείου κ. Kωνσταντίνος Κεφαλογιάννης, ο Δήμαρχος Μαλεβιζίου, κ. Μενέλαος Μποκέας, τοπικοί φορείς, επίσημοι και διακεκριμένοι επιχειρηματίες, ενώ τον Αγιασμό της μονάδας τέλεσε ο Σεβασμιώτατος Αρχιεπίσκοπος Κρήτης, κ.κ. Ευγένιος.

O Υφυπουργός Ανάπτυξης, κ. Μάξιμος Σενετάκης στoν χαιρετισμό που απηύθυνε, ανέφερε χαρακτηριστικά: *«Ο Όμιλος ΗΡΑΚΛΗΣ καινοτομεί διαρκώς και υλοποιεί αυτό που στο Υπουργείο Ανάπτυξης επισημαίνουμε προς όλες τις επιχειρήσεις: Καινοτομία παντού! Με τον τρόπο αυτό γίνεται πρότυπο, ώστε να ακολουθήσουν και άλλες μεγάλες εταιρίες ή μικρότερες που επιθυμούν να μεγαλώσουν»* ενώ συμπλήρωσε ότι *«Θέλουμε Πατέντες, καινοτόμα προϊόντα made in Greece και υπηρεσίες αιχμής. Θέλουμε τα ταλέντα μας να μείνουν εδώ και εκείνα που έφυγαν να γυρίσουν πίσω. Θέλουμε να πιστέψουν όλοι ότι η Ελλάδα έχει αλλάξει σελίδα. Θερμά συγχαρητήρια στον Όμιλο ΗΡΑΚΛΗΣ που πιστεύει στη νέα Ελλάδα που δημιουργούμε και το αποδεικνύει με πράξεις και εργοστάσια*».

Κατά την τελετή απηύθυνε χαιρετισμό και ο Περιφερειάρχης Κρήτης, κ. Σταύρος Αρναουτάκης, ο οποίος δήλωσε: «*Ως Περιφέρεια Κρήτης, έχοντας υλοποιήσει εκατοντάδες τεχνικά έργα, αλλά και έχοντας υπογράψει δεκάδες συμβάσεις για έργα οδοποιίας και περιβαλλοντικά έργα, κοιτάζουμε μπροστά, με μεγαλύτερη αισιοδοξία και αυτοπεποίθηση. Τα εγκαίνια μιας νέας βιομηχανικής μονάδας στο Ηράκλειο, σηματοδοτούν το γεγονός πως η Κρήτη μπορεί να γίνει ατμομηχανή της ανάπτυξης με επίκεντρο τις υποδομές και τα δημόσια έργα. Εύχομαι κάθε επιτυχία στο νέο ξεκίνημα του Ομίλου ΗΡΑΚΛΗΣ. Στη Διοίκηση και βεβαίως σε όλους τους εργαζομένους*».

Ο κ. Δημήτρης Χανής, Διευθύνων Σύμβουλος του Ομίλου ΗΡΑΚΛΗΣ, δήλωσε σχετικά : *«H σημερινή ημέρα αποτελεί για εμάς ορόσημο, καθώς εγκαινιάζουμε μία σύγχρονη μονάδα έτοιμου σκυροδέματος στην Κρήτη, η οποία βρίσκεται σε μεγάλη τροχιά ανάπτυξης με αειφόρα και σημαντικά έργα να έχουν ήδη δρομολογηθεί. Η νέα μονάδα του Ομίλου ΗΡΑΚΛΗΣ, αποτελεί μέρος του επενδυτικού πλάνου του Ομίλου, που θα συμβάλλει ουσιαστικά, στον εκσυγχρονισμό και την αναβάθμιση των έργων υποδομής του νησιού, αλλά και στη βιώσιμη ανάπτυξή του».*

Με τη βιωσιμότητα στο επίκεντρο της δραστηριότητάς του ο Όμιλος ΗΡΑΚΛΗΣ δημιούργησε τη νέα μονάδα με τα υψηλότερα πρότυπα για την προστασία του περιβάλλοντος. Αρκεί να αναφερθεί ότι η νέα μονάδα πληροί τις προδιαγραφές των ευρωπαϊκών και διεθνών προτύπων και λειτουργεί με σύστημα εξοικονόμησης ενέργειας και νερού. Διαθέτει δεξαμενές ανακύκλωσης νερού και συλλογής ομβρίων υδάτων με δυνατότητα χρησιμοποίησης του νερού τόσο στην παραγωγική διαδικασία, όσο και σε άλλες εργασίες που απαιτούνται εντός της μονάδας. Επιπλέον, στον χώρο έχει τοποθετηθεί σταθμός φόρτισης ηλεκτρικών οχημάτων, καθώς ο Όμιλος πρωτοστατεί και ενθαρρύνει με κάθε τρόπο την εθνική προσπάθεια για μετάβαση στην ηλεκτροκίνηση.

**Όμιλος Εταιριών ΗΡΑΚΛΗΣ**

*Ο****Όμιλος Εταιριών ΗΡΑΚΛΗΣ****, μέλος της Holcim, είναι ο μεγαλύτερος παραγωγός τσιμέντου, αδρανών και σκυροδέματος στην Ελλάδα, έχοντας περισσότερα από 110 χρόνια παρουσίας στην αγορά. Με ένα δίκτυο περισσότερων από 50 παραγωγικών και εμπορικών εγκαταστάσεων ανά την Ελλάδα, ο Όμιλος ηγείται της μεταστροφής του κλάδου των δομικών υλικών σε έναν κλάδο μικρότερης έντασης άνθρακα, που εφαρμόζει τις αρχές της κυκλικής οικονομίας αναφορικά με τη χρήση των πόρων. Ο Όμιλος ΗΡΑΚΛΗΣ προσφέρει στην ελληνική και διεθνή αγορά καινοτόμα προϊόντα και βιώσιμες λύσεις που ικανοποιούν τις διαφοροποιημένες ανάγκες των πελατών και τις απαιτήσεις των σύγχρονων αειφόρων κατασκευών.*

*Για περισσότερες πληροφορίες, επισκεφτείτε τη διεύθυνση* [*www.lafarge.gr*](http://www.lafarge.gr)

*Ακολουθήστε μας στο Facebook @*[*Heracles Xtizoume Mazi*](https://www.facebook.com/xtizoumemazi/?epa=SEARCH_BOX)*, στο LinkedIn @*[*HERACLES Group*](https://www.linkedin.com/company/heracles/https:/www.linkedin.com/company/heracles/)*, στο YouTube @*[*Όμιλος ΗΡΑΚΛΗΣ*](https://www.youtube.com/channel/UC_KjWvqs9RScEOp-FCJOMYQ/featured) *και στο Instagram @*[*Όμιλος ΗΡΑΚΛΗΣ*](https://www.instagram.com/heracles_group/)

***Σχετικά με τη Holcim***

*Η Holcim χτίζει την πρόοδο για τον άνθρωπο και τον πλανήτη. Ως παγκόσμιος ηγέτης στις καινοτόμες και βιώσιμες κατασκευαστικές λύσεις, η Holcim κάνει πραγματικότητα την ανάπτυξη πιο πράσινων πόλεων και πιο έξυπνων υποδομών αλλά και την αναβάθμιση του βιοτικού επιπέδου σε ολόκληρο τον κόσμο. Με τη βιωσιμότητα στο επίκεντρο της στρατηγικής της, η Holcim εξελίσσεται σε μια εταιρία καθαρού μηδενικού ισοζυγίου άνθρακα, έχοντας πάντα τους εργαζόμενους και τις τοπικές κοινωνίες στην καρδιά της επιτυχίας της. Η εταιρία προωθεί την κυκλική οικονομία και ως πρωταγωνιστής στην ανακύκλωση φροντίζει να χτίζει περισσότερα με λιγότερα. Η Holcim αποτελείται από 70.000 ανθρώπους παθιασμένους με τη δημιουργία προόδου για τον άνθρωπο και τον πλανήτη σε 70 αγορές και 4 δραστηριότητες: Τσιμέντο, Έτοιμο Σκυρόδεμα, Αδρανή Υλικά και Λύσεις & Προϊόντα.*

*Για περισσότερες πληροφορίες, επισκεφτείτε τη διεύθυνση* [*www.holcim.com*](http://www.holcim.com)*.*